Държавен вестник, бр. 10, 2026 г., стр. 75

БРОЙ  10	
Д Ъ Р Ж А В Е Н  В Е С Т Н И К 	
СТР.  75   
Анекс I 
Формуляр на правно становище  
До: 
Европейска инвестиционна банка 
На вниманието на: Правен отдел (JU/OPS-EU/CE) 
От: 
Министъра на правосъдието на Република България 
Дата: 
Тема: 
Правно становище за Финансовия договор между Република България и 
Европейската инвестиционна банка от [] („Финансов договор“) 
Име на проекта: 
БЪЛГАРИЯ - СЪФИНАНСИРАНЕ ПО ФОНДОВЕТЕ НА ЕС 2021-2027 (СПЗ) Б 
Договор № 97.417 
Операция № 2023-0753 
Уважаеми господа, 
В качеството си на министър на правосъдието на Република България давам настоящото становище на 
основание член 1.4.В от Финансовия договор за финансиране на проект „БЪЛГАРИЯ - 
СЪФИНАНСИРАНЕ ПО ФОНДОВЕТЕ НА ЕС 2021-2027 (СПЗ)“ Б, в размер на 250 000 000,00 евро 
(двеста и петдесет милиона евро), сключен на [●] между Република България, представлявана от 
министъра на финансите („Заемополучател“) и Европейската инвестиционна банка („Банката“).  
Всички термини, използвани тук и неопределени по друг начин, имат същото значение като посочените 
във Финансовия договор. 
Прегледах оригинала на Финансовия договор, както и такива закони, документи и други въпроси, които 
сметнах за необходими или подходящи за целите на предоставяне на това становище.  
1.
Предвид гореизложеното аз съм на мнение, че:
(a)
съгласно член 84, точка 9 и член 85 от Конституцията на Република България, Народното
събрание е компетентния орган да одобрява сключването и ратифицирането на
международни договори за държавни заеми от името на Република България. Съгласно чл.
[ ● ] от Закона за държавния бюджет на Република България [2025], обнародван в [ДВ] бр. [
● ] Народното събрание е упълномощило Министерския съвет да действа от името на
Република България по отношение на сключването на Финансовия договор в размер на [ ●
], който трябва да бъде сключен с Банката, както и извършването на всички необходими
действия за поемане и изпълнение на задълженията, съдържащи се в него;
(b)
Министерският съвет, след като разгледа договорените проекти на Финансовия договор и
цялата свързана с него документация, е решил на [●] със свое решение № [●], че одобрява
от името на Република България проекта на Финансов договор и всички документи към
него и е упълномощил министъра на финансите да подпише от името на Република
България Финансовия договор;
(c)
Финансовият договор е бил надлежно подписан и връчен от името на Заемополучателя от
[●], министър на финансите по силата на правомощията, дадени му(ѝ) от горепосочената
правителствена процедура;
(d)
на [●], на основание чл. 85, алинея 1, точки 4, 5, 7 и 8 от Конституцията на Република
България, Народното събрание е ратифицирало Финансовия договор за структурен
програмен заем за финансиране на проект „БЪЛГАРИЯ - СЪФИНАНСИРАНЕ ПО
ФОНДОВЕТЕ НА ЕС 2021-2027 (СПЗ)“ Б, FI N° 97.417, между Република България и
Банката, за сумата в размер на [●] евро ([●] евро) плюс лихви и съответните разходи, такси
и разноски;
(e)
в съответствие с разпоредбата на чл. 98, т. 4 от Конституцията на Република България
Президентът на Република България е издал Указ № [●] (обнародван в ДВ, бр. [●] от
[дата]) за постановяване обнародването на Закона за ратифициране на Финансовия договор
между Република България и Банката;
(f)
Законът за ратифициране на Финансовия договор между Република България и Банката е
влязъл в сила на [●]; и
(g)
задълженията на Заемополучателя съгласно Финансовия договор са станали законни,
валидни, обвързващи и изпълними към датата на влизане в сила на Закона за ратифициране
на Финансовия договор между Република България и Банката.